Document ID: 31995R0527

KOMMISSIONENS FORORDNING (EF) Nr. 527/95 af 9. marts 1995 om ændring af forordning (EØF) nr. 1767/82 om fastlæggelse af gennemførelsesbestemmelserne for de særlige importafgifter for visse mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved akten vedrørende Østrigs, Finlands og Sveriges tiltrædelse, særlig artikel 14, stk. 7,
under henvisning til Kommissionens forordning (EØF) nr. 1068/93 af 30. april 1993 om fastsættelse og anvendelse af omregningskurserne i landbrugssektoren (2), senest ændret ved forordning (EF) nr. 157/95 (3), særlig artikel 18, stk. 2, og
ud fra følgende betragtninger:
For visse oste blev grænserne for værdierne franko grænse med virkning fra 1. januar 1995 ændret og fastsat i ecu ved Kommissionens forordning (EF) nr. 3115/94 af 20. december 1994 om ændring af bilag I og II til Rådets forordning (EØF) nr. 2658/87 om told- og statistiknomenklaturen og den fælles toldtarif (4); denne forordning gør det muligt at tilpasse nævnte værdier for at tage hensyn til ændringer i indikativprisen for mælk og til den agromonetære ordning, der gælder i den fælles landbrugspolitik; derfor bør der foretages en justering af disse værdier i Kommissionens forordning (EØF) nr. 1767/82 af 1. juli 1982 om fastlæggelse af gennemførelsesbestemmelserne for de særlige importafgifter for visse mejeriprodukter (5), senest ændret ved forordning (EF) nr. 3337/94 (6), for at tage hensyn til disse to elementer;
med virkning fra 1. februar 1995 ophæver Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (7), som ændret ved forordning (EF) nr. 150/95 (8), anvendelsen af den justeringsfaktor, der påvirker omregningskurserne og følgelig alle beløbene; derfor bør der fra 1. februar 1995 ske en justering af beløbene i forordning (EØF) nr. 1767/82 i overensstemmelse med artikel 13, stk. 2, i forordning (EØF) nr. 3813/92;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I bilag I til forordning (EØF) nr. 1767/82 erstattes litra c), d) og g), af teksten i bilag I til nærværende forordning.
Artikel 2
Bilag I til forordning (EØF) nr. 1767/82 erstattes med virkning fra 1. februar 1995 af bilag I A til nærværende forordning.
Artikel 3
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Artikel 1 anvendes fra den 1. januar 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. marts 1995.

Labels: 3
17
6